Xorazm viloyatining Hazorasp tumanida mudhish yo‘l-transport hodisasi yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Ma’lum bo‘lishicha, 27 aprel kuni soat 06.10larda Pitnak shahar Shexlar mahallasida yashagan, 1971 y.t. F.E. “Neksiya” rusumli avtomashinasini Sarimoy qishlog‘i hududidan o‘tuvchi “G‘uzor-Buxoro-Nukus-Qo‘ng‘irot-Beynau” A-380 avtomobil yo‘lining 457-km.da haydab ketayotgan vaqtida boshqaruvni eplay olmay yo‘l chetiga chiqib ketib ag‘darilgan. Natijada ikki nafar yo‘lovchilari olgan jarohatlaridan voqea joyida vafot etganlar, shuningdek, haydovchi F.E.ga kasalxonada ko‘rsatilgan tibbiy muolajalarga qaramay vafot etgan hamda yana bir yo‘lovchisi, Sh.Yu. olgan jarohatlari bilan kasalxonaga yotqizilgan.